เรื่องร้องเรียน: ทำไมถึงมีคนบังคับขายพวงมาลัย ดอกไม้ ผ้าสามสี และแผ่นทองหน้าศาลหลักเมือง  ทั้งๆ ที่เราจอดรถตรงจุดที่ให้จอดถูกต้อง พูดอะไรก็ไม่ฟัง บังคับซื้ออย่างเดียว ยอมซื้อ 1 ชุด ก็ไมพอ มาด้วยกันสองคัน ก็ต้องซื้อ 2 คัน ตามจำนวนคนที่มา เราบอกจะทำบุญในศาลก็ต่อว่า พอยอมซื้อตามราคาที่บอกมาในตอนแรก ก็คิดเงินคูณ2 อีก
การดำเนินการของเจ้าหน้าที่: ฝ่ายเทศกิจ สำนักงานเขตพระนคร จัดเจ้าหน้าที่เทศกิจพร้อมกับเจ้าหน้าที่ตำรวจ สน.ชนะสงคราม บูรณาการร่วมกัน ตรวจสอบ กวดขัน บริเวณถนนหับเหยเป็นประจำ ได้ดำเนินการจับกุม อุปกรณ์ทำการค้าผู้ฝ่าฝืน และแจ้งให้ผู้ที่กระทำความผิด ทราบถึงความผิดที่ได้กระทำ ทั้งนี้ ได้ประสานงานกับสน.ชนะสงคราม ดำเนินการกวดขันอย่างเป็นประจำต่อไป
ความเห็นของผู้แจ้ง: เข้าใจนะคะว่าเจ้าหน้าที่เข้าตรวจเช็คตรวจสอบอยู่เสมอ และก็เป็นการยากในการพูดคุยกับกลุ่มคนที่มีพฤติกรรมแบบนี้  อยากให้กำลังใจค่ะ   โดยส่วนตัวไปศาลหลักเมืองทุกครั้ง เจอแบบนี้ทุกครั้ง รู้สึกไม่สบายใจค่ะ  ทุกครั้งที่เจอพยายามอดทน  แต่เมื่อวานเหมือนข่มขู่เราด้วยและมีการตามเข้าไปดูเราในศาลหลักเมืองด้วย  รับไม่ได้จริงๆ ค่ะ รู้สึกไม่ปลอดภัย เหมือนถูกคุกคาม  ไหว้เสร็จก็ไม่กล้ากลับไปที่รถ ต้องรอให้ครบทุกคนและเดินกลับไปรถพร้อมๆ กัน  ไม่อยากให้นักท่องเที่ยวต้องมาเจออะไรแบบนี้   เมื่อวานมีน้องอีกกลุ่มมาจากต่างจังหวัด เป็นกลุ่มที่น่ารัก มาศาลหลักเมืองครั้งแรก เข้าใจว่าเป็นการมีน้ำใจช่วยหาที่จอดรถให้ ซื้อของครบทุกคนยังไม่ทันได้ไหว้  เกือบ 1000 บาท ด้วยความเกรงใจ   อย่างไรก็ตาม ต้องขอบพระคุณเจ้าหน้าที่ทุกท่านนะคะ ในความใส่ใจในคำร้องเรียน และรีบเข้าแก้ไขปัญหาได้อย่างรวดเร็ว  รู้สึกอุ่นใจค่ะ เป็นกำลังใจให้เจ้าหน้าที่ทุกท่านนะคะ
พื้นที่: แขวงพระบรมมหาราชวัง เขตพระนคร กรุงเทพมหานคร